Page:The poems of Gaius Valerius Catullus - Francis Warre Cornish.djvu/68

 essem te, mi amice, quaeritando.* tanto ten fastu negas, amice? die nobis ubi sis futurus, ede audacter, committe, crede luci. num te lacteolae tenent puellae? si linguam clauso tenes in ore, fructus proicies amoris omnes: verbosa gaudet Venus loquella. vel si vis, licet obseres palatum, dum vestri sim particeps amoris

O rem ridiculam, Cato, et iocosam dignamque auribus et tuo cachinno. ride, quidquid amas, Cato, Catullum: res est ridicula et nimis iocosa.

Pulcre convenit improbis cinaedis, Mamurrae pathicoque Caesarique. nee mirum: maculae pares utrisque, urbana altera et ilia Formiana, impressae resident nee eluentur: morbosi pariter, gemelli utrique, uno in lectulo erudituli ambo, rivales socii puellularum. pulcre convenit improbis cinaedis.

Caeli, Lesbia nostra, Lesbia ilia, ilia Lesbia, quam Catullus unam plus quam se atque suos amavit omnes, nunc in quadriviis et angiportis magnanimi Remi nepotes.